Diari Oficial de la Generalitat Valenciana


Sumari del DOGV 8420, del 09-11-2018 (2018/10584)

Extracte de la Resolució de 6 de novembre de 2018, de la secretària general de l'Agència Valenciana de la Innovació, pel qual s'incrementa l'import màxim que ha de finançar les ajudes de les línies S7061000, «Valorització, transferència i explotació per les empreses de resultats d'I+D», i S7058000, «Accions complementàries d'impuls i enfortiment de la innovació», i es disminueix el crèdit la línia S7062000, «Suport a actuacions de promoció del talent», convocades mitjançant Resolució de 26 de juny de 2018.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8420

Data del DOGV
:   09-11-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/10290


Data del document
:   06-11-2018

Organisme emissor
:   Agència Valenciana de la Innovació

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 6 de novembre de 2018, de la secretària general de l'Agència Valenciana de la Innovació, pel qual s'incrementa l'import màxim que ha de finançar les ajudes de les línies S7061000, «Valorització, transferència i explotació per les empreses de resultats d'I+D», i S7058000, «Accions complementàries d'impuls i enfortiment de la innovació», i es disminueix el crèdit la línia S7062000, «Suport a actuacions de promoció del talent», convocades mitjançant Resolució de 26 de juny de 2018. [2018/10983]  
  
BDNS (identif.): 405815.  
Per Decret 9/2018, de 30 de maig, del president de la Generalitat, es van establir les bases reguladores per a la concessió d'ajudes en matèria d'enfortiment i desenvolupament del Sistema Valencià d'Innovació per a la millora del model productiu.  
Mitjançant la Resolució de 26 de juny de 2018, del vicepresident executiu de l'Agència Valenciana de la Innovació, es va aprovar la convocatòria d'ajudes en matèria d'enfortiment i desenvolupament del Sistema Valencià d'Innovació per a la millora del model productiu per a l'exercici 2018.  
En la Resolució de 30 d'octubre de 2018, del vicepresident executiu de l'Agència Valenciana de la Innovació per la qual es resol el procediment de concessió de les ajudes de valorització i transferència de resultats d'investigació convocades per la Resolució de 26 de juny de 2018 anteriorment assenyalada, es va establir la relació d'entitats que complint les condicions de les bases reguladores per a adquirir la condició de beneficiari no van poder ser estimades per depassar la quantia màxima del crèdit fixat en la convocatòria (Annex IV «llistat d'entitats per ordre de puntuació»).  
En la Resolució de 30 d'octubre de 2018, del vicepresident executiu de l'Agència Valenciana de la Innovació per la qual es resol el procediment de concessió de les ajudes d'accions complementàries d'impuls i enfortiment de la innovació convocades per la Resolució de 26 de juny de 2018 anteriorment assenyalada, es va establir la relació d'entitats que complint les condicions de les bases reguladores per a adquirir la condició de beneficiari no van poder ser estimades per depassar la quantia màxima del crèdit fixat en la convocatòria (Annex IV «llistat d'entitats per ordre de puntuació»).  
Així mateix, després de la Resolució de 30 d'octubre de 2018, del vicepresident executiu de l'Agència Valenciana de la Innovació per la qual es resol el procediment de concessió de les ajudes de promoció del talent; agents d'innovació, incorporació d'investigadors i tecnòlegs per a projectes d'innovació en empreses, i doctorands empresarials, corresponents a la línia S7062000 queda un saldo disponible en aquesta línia de 2.116.490,10 euros.  
D'altra banda l'article 58.4 del Reglament que desplega la Llei 38/2003, de 17 de novembre, general de subvencions, aprovat pel Reial Decret 887/2006, de 21 de juliol, estableix que «quan la quantia total màxima de les subvencions convocades es distribuïsca entre diferents crèdits pressupostaris i s'atorgue expressament a aquesta distribució caràcter estimatiu, l'alteració d'aquesta distribució no necessitarà una nova convocatòria però sí les modificacions que pertoquen en l'expedient de despesa abans de la resolució de la concessió.»  
A aquest efecte, de conformitat amb el que es disposa en l'article 15, apartat g de la Llei 1/2017, d'1 de febrer, per la qual es crea l'Agència Valenciana de la Innovació (DOGV 7975, 8 de febrer), resolc:  
  
  
Primer  
Disminuir la dotació pressupostària assignada en l'apartat segon de la part dispositiva de la Resolució de 26 de juny de 2018, del vicepresident executiu de l'Agència Valenciana de la Innovació per la qual es convoquen ajudes en matèria d'enfortiment i desenvolupament del Sistema Valencià d'Innovació per a la millora del model productiu per a l'exercici 2018 en la línia S7062000 «Promoció del talent» per un import de 2.016.717,16 euros.  
  
  
Segon  
Incrementar la dotació pressupostària assignada en l'apartat segon de la part dispositiva de la Resolució de 26 de juny de 2018, del vicepresident executiu de l'Agència Valenciana de la Innovació per la qual es convoquen ajudes en matèria d'enfortiment i desenvolupament del Sistema Valencià d'Innovació per a la millora del model productiu per a l'exercici 2018, en la línia S7061000 «Valorització, transferència i explotació per les empreses de resultats d'I+D» per un import d'1.155.303,52 euros, així com la dotació en la línia S7058000 «Accions complementàries d'impuls i enfortiment de la innovació» per un import de 861.413,64 euros.  
  
Contra el present acte, que esgota la via administrativa, podrà interposar-se recurs potestatiu de reposició davant aquest mateix òrgan en el termini d'un mes a partir de l'endemà de la publicació de la present resolució, d'acord amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos recurs contenciós administratiu davant el jutjat contenciós administratiu competent, de conformitat amb el que s'estableix en l'article 8, apartat 3, així com en l'article 46, apartat 1, tots dos de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que s'estime pertinent.  
La present resolució entrarà en vigor el dia de la publicació en el Diari Oficial de la Generalitat Valenciana.  
  
València, 6 de novembre de 2018.- La secretaria general de la Agència Valenciana de la Innovació: Olivia Cristina Estrella López.